**Įsakymas**

**DĖL BUTŲ PIRKIMO SKELBIAMŲ DERYBŲ BŪDU SĄLYGŲ PATVIRTINIMO**

2020 m. liepos 1 d. Nr. DV-452

Pasvalys

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo, patvirtinto Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimų tvarkos aprašo patvirtinimo“ (su visais aktualiais pakeitimais) 31 punktu, vykdydamas Pasvalio rajono savivaldybės tarybos 2016 m. gruodžio 21 d. sprendimą Nr. T1-254 ,,Dėl socialinio būsto pirkimo“ ir Pasvalio rajono savivaldybės administracijos direktoriaus 2016 m. gruodžio 5 d. įsakymą Nr. DV-801 „Dėl socialinio būsto pirkimo ekonominio ir socialinio pagrindimo patvirtinimo“ (su visais aktualiais pakeitimais),

tvirtinu Butų pirkimo skelbiamų derybų būdu sąlygas (pridedama).

Įsakymas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Administracijos direktorius Povilas Balčiūnas

PATVIRTINTA

Pasvalio rajono savivaldybės administracijos

direktoriaus 2020 m. liepos 1 d. įsakymu

Nr. DV-452

**BUTŲ PIRKIMO SKELBIAMŲ DERYBŲ BŪDU SĄLYGOS**

**I SKYRIUS**

**BENDROSIOS NUOSTATOS**

1. Pasvalio rajono savivaldybės administracija (toliau – Savivaldybės administracija) skelbiamų derybų būdu pagal žemiau išdėstytas butų pirkimo skelbiamų derybų būdu sąlygas (toliau – Sąlygos) perka du vieno kambario butus Pasvalyje socialinio būsto fondo plėtrai.
2. Pirkimas skaidomas į dvi dalis:
   1. I pirkimo dalis. Pirkimo objektas – vieno kambario butas Pasvalyje;
   2. II pirkimo dalis. Pirkimo objektas – vieno kambario butas Pasvalyje.

3. Pirkimo procedūras, vadovaudamasi Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašu, patvirtintu Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimų tvarkos aprašo patvirtinimo“ (su visais aktualiai pakeitimais), ir pagal suteiktus įgaliojimus vykdo Butų pirkimo komisija, sudaryta Savivaldybės administracijos direktoriaus 2017 m. sausio 11 d. įsakymu Nr. DV-19 „Dėl Butų pirkimo komisijos sudarymo ir jos darbo reglamento patvirtinimo“ (su visais aktualiais pakeitimais) (toliau – Komisija).

4. Pirkimas atliekamas laikantis lygiateisiškumo, nediskriminavimo principų.

5. Pasiūlymus gali pateikti fiziniai ir juridiniai asmenys (toliau – Kandidatai).

6. Kandidatai pirkimo dokumentus gali pateikti vienai ar dviem pirkimo dalims.

7. Reikalavimai, kuriuos turi atitikti parduodami butai:

7.1. vieno kambario buto naudingas plotas turi būti ne mažesnis kaip 25 kv. m ir ne didesnis kaip 40 kv. m;

7.2. butas turi būti su visais komunaliniais patogumais (vandentiekis, kanalizacija, centrinis ar vietinis šildymas);

7.3. bute turi būti įrengti apskaitos prietaisai (šalto, karšto vandens, dujų (ar įvadas), elektros ir kt.);

7.4. siūlomas parduoti butas turi būti patogioje vietoje susisiekimo atžvilgiu, geros techninės būklės, tinkamas gyventi be papildomų remonto išlaidų, atitikti statybos bei specialiųjų normų (higienos, priešgaisrinės saugos ir kt.) reikalavimus:

7.4.1. santechnikos įranga (vamzdynas, vonia arba dušas, klozetas, plautuvė, praustuvas, vandens maišytuvai turi būti be defektų);

7.4.2. tvarkinga elektros instaliacija, jungtukai, šakutės lizdai;

7.4.3. sienos, lubos ir grindys turi būti tvarkingos, švarios (neturi būti pelėsio);

7.4.4. durys, langai turi būti sandarūs, techniškai tvarkingi su privaloma furnitūra.

8. Butas perkamas kartu su jam priskirtu žemės sklypu. Tais atvejais, kai Kandidatas neparduoda butui priskirto žemės sklypo, jis privalo nurodyti žemės sklypo naudojimo sąlygas.

9. Butai nebus perkami:

9.1. bendrabučio tipo gyvenamuosiuose namuose su bendro naudojimo patalpomis (virtuve, tualetu, dušine);

9.2. su krosniniu ar elektriniu šildymu;

9.3. įrengti pusrūsiuose, palėpėse, užstatytuose praėjimuose, taip pat neįrengti butai, poilsiui skirtos patalpos;

9.4. mediniuose ar karkasiniuose namuose, kurie, Nekilnojamojo turto kadastro duomenimis, yra fiziškai nusidėvėję daugiau kaip 60 procentų;

9.5. kurio baigtumas nėra 100 proc. (jeigu butas pasiūlymo dieną yra neįrengtas, jis turėtų būti įrengtas iki pirkimo pardavimo sutarties sudarymo);

9.6. jei patalpų išdėstymas nesutampa su buto kadastrinėje byloje nurodytais duomenimis.

10. Buto pirkimo sutarties sudarymo dieną nustatyta tvarka turi būti sumokėti visi mokesčiai už komunalines paslaugas, karštą ir šaltą vandenį, elektros ir šiluminę energiją, dujas, vietinė rinkliava ir kt.

11. Jei siūlomas parduoti butas pasiūlymo metu yra perleistas tretiesiems asmenims, įkeistas ar kitaip suvaržytos jo valdymo ir naudojimo teisės, toks pasiūlymas bus vertinamas pagal Sąlygose numatytus vertinimo kriterijus, tačiau laimėjus derybas, nuo Komisijos priimto galutinio sprendimo iki pirkimo sutarties pasirašymo datos, turi būti pateikti pagrindimo dokumentai, kad nėra teisinių ar kitų kliūčių pasiūlytam būstui įsigyti ir numatytoms veikloms jame vykdyti.

**II SKYRIUS**

**PASIŪLYMŲ IR PIRKIMO DOKUMENTŲ PATEIKIMO TVARKA**

12. Kandidatai Sąlygas ir kitus pirkimo dokumentus, susijusius su buto pirkimu, gali rasti Savivaldybės administracijos interneto svetainėje [www.pasvalys.lt](http://www.pasvalys.lt). Informacija teikiama tel. (8 451) 54 037 arba (8 451) 54 030.

13. Pasiūlymai dalyvauti skelbiamose derybose turi būti parengti lietuvių kalba ir pateikti iki skelbime apie pirkimą nurodyto laiko. Vėliau pateikti pasiūlymai nebus nagrinėjami.

14. Kandidatas, pageidaujantis parduoti butą ir dalyvauti derybose, pateikia Komisijai pasiūlymą (Sąlygų 1 priedas) raštu, pasirašytą Kandidato ar jo įgalioto asmens. Kartu su pasiūlymu pateikiami šie dokumentai:

14.1. buto nuosavybę patvirtinančio dokumento kopija. Būsto, pastatyto iki 1964 m., nuosavybę patvirtinančiame dokumente turi būti nurodytas būsto fizinio nusidėvėjimo procentas;

14.2. kadastrinių matavimų bylos kopija;

14.3. įgaliojimas (patvirtintas notaro), suteikiantis teisę asmeniui derėtis dėl buto pardavimo, jei pasiūlymą ir dokumentus pateikia ne savininkas;

14.4. buto energinio naudingumo sertifikato kopija;

14.5. jeigu butas yra atnaujintame (modernizuotame) name, pažyma apie savininko įvykdytus įsipareigojimus, susijusius su namo modernizavimu, kreditu, palūkanomis;

14.6. jeigu butas parduodamas su jam priskirtu žemės sklypu, butui priskirto žemės sklypo plano kopija;

14.7. jeigu butas parduodamas be priskirto jam žemės sklypo, butui priskirto žemės sklypo naudojimo sąlygos.

15. Kandidatas privalo nurodyti jo pasiūlyme esančią konfidencialią informaciją (išskyrus nekilnojamojo daikto kainą).

16. Pasiūlymas su dokumentais pateikiamas užklijuotame voke su užrašu „Vieno kambario buto Pasvalyje pirkimas *( ir nurodyti kuriai I ar II daliai teikiamas pasiūlymas)*“, nurodami Kandidato rekvizitai (vardas, pavardė, adresas ir telefono numeris, įmonės pavadinimas, adresas ir telefono Nr.).

17. Pasiūlymas turi galioti 120 (vieną šimtą dvidešimt) kalendorinių dienų. Jeigu pasiūlyme nenurodytas jo galiojimo laikas, laikoma, kad jis galioja tiek, kiek numatyta Sąlygose. Pasiūlymų galiojimo laikotarpiui nepasibaigus, Komisija gali prašyti, kad Kandidatai pratęstų pasiūlymų galiojimą iki konkrečios nurodytos datos, ir praneša apie tai visiems Kandidatams. Jei Kandidatas iki Komisijos nustatytos datos neatsako į Komisijos prašymą pratęsti pasiūlymo galiojimą, laikoma, kad jis atmetė prašymą pratęsti pasiūlymo galiojimo terminą. Bet kokiu atveju pasiūlymo galiojimo termino pratęsimas nesuteikia teisės Kandidatui pakeisti pasiūlymo turinio.

18. Pasiūlymus Kandidatai pateikia tiesiogiai patys, per kurjerį arba atsiunčia paštu registruotu laišku. Pasiūlymai priimami Savivaldybės administracijos Bendrajame skyriuje, 100 kab., adresu Pasvalys, Vytauto Didžiojo a. 1.

**III SKYRIUS**

**PASIŪLYMŲ NAGRINĖJIMAS**

19. Vokai atplėšiami Komisijos posėdyje, kuris vyks skelbime apie pirkimą nurodytu laiku, Savivaldybės administracijos posėdžių salėje (2 a., Vytauto Didžiojo a. 1, Pasvalys).

20. Jeigu Komisija Kandidato pasiūlymą su dokumentais gauna pasibaigus šių Sąlygų 13 punkte nustatytam terminui, šie dokumentai grąžinami juos pateikusiam Kandidatui.

21. Komisija Kandidatų pateiktus pasiūlymus su dokumentais išnagrinėja, esant būtinybei, pakartotinai kreipiasi į Kandidatus pasiūlyme nurodytu būdu dėl dokumentų patikslinimo, papildymo arba paaiškinimo iki derybų pradžios.

22. Siūlomus pirkti butus Komisija apžiūri ir įvertina jų atitikimą pirkimo Sąlygų reikalavimams. Pildoma techninio vertinimo forma (Sąlygų 2 priedas).

23. Komisija ne vėliau kaip per 5 darbo dienas nuo paskutinės pasiūlymų pateikimo dienos atmeta Kandidatų pateiktus pasiūlymus, jeigu jie neatitinka Sąlygose nustatytų reikalavimų ar Kandidatas nesudaro sąlygų apžiūrėti gyvenamųjų patalpų per 5 darbo dienas nuo paskutinės pasiūlymų pateikimo dienos, ir pateikia Kandidatui motyvuotą atsakymą, kodėl jo pateikti dokumentai atmetami.

24. Komisija visiems Kandidatams, kurių pasiūlymai neatmesti, ne vėliau kaip per 5 darbo dienas nuo pasiūlymo pateikimo termino pabaigos vienu metu išsiunčia kvietimą derėtis ir nustato:

24.1. derybų datą, laiką ir vietą;

24.2. derybų objektą;

24.3. jeigu taikomas šių Sąlygų 21 punktas, kokia papildoma informacija ar dokumentai turi būti pateikti iki derybų pradžios;

24.4. derybų kalbą.

25. Derybų metu Komisija derasi dėl techninių, ekonominių ir kitų pirkimo Sąlygose nustatytų reikalavimų, taip pat dėl kainos, siekdama ekonomiškai naudingiausio rezultato.

26. Komisija sudaro pasiūlymų eilę, pasiūlymus išdėstydama vertinimo balų mažėjimo tvarka ir visiems derybose dalyvavusiems Kandidatams per 3 darbo dienas nuo pasiūlymų eilės sudarymo dienos išsiunčia informaciją apie derybų rezultatus.

27. Komisija, prieš priimdama sprendimą dėl laimėjusio Kandidato, inicijuoja šio Kandidato pasiūlyto pirkti buto individualų vertinimą Lietuvos Respublikos turto ir verslo vertinimo pagrindų įstatymo nustatyta tvarka.

28. Perkamo būsto pirkimo kaina negali viršyti rinkos vertės, nustatytos atlikus individualų turto vertinimą Lietuvos Respublikos turto ir verslo vertinimo pagrindų įstatymo nustatyta tvarka. Jeigu pardavėjo siūlomo būsto kaina yra didesnė už nustatytą turto vertintojų rinkos vertę, komisija gali pakartotinai derėtis dėl Kandidato pasiūlytos buto kainos.

29. Jei, įvykus pakartotinėms deryboms, laimėjusio Kandidato pasiūlyta kaina neatitinka Sąlygų 28 punkte nurodyto reikalavimo, Komisija inicijuoja kito pagal eilę Kandidato parduodamo buto individualų turto vertinimą.

30. Pasibaigus deryboms, Komisija galutinį sprendimą dėl laimėjusio pasiūlymo priima ne anksčiau kaip po 7 darbo dienų nuo pranešimo apie derybų rezultatus (nurodant derybas laimėjusį Kandidatą) išsiuntimo Kandidatams dienos, išskyrus atvejį, kai derybose dalyvauja vienas Kandidatas.

31. Savivaldybės administracijos direktorius, atsižvelgdamas į Komisijos sprendimą dėl derybas laimėjusio Kandidato, pateikia artimiausiame Savivaldybės tarybos posėdyje tvirtinti sprendimo pirkti nekilnojamąjį daiktą savivaldybės nuosavybėn projektą. Pasiūlymas sudaryti pirkimo sutartį su laimėtoju pateikiamas per 3 darbo dienas nuo Savivaldybės tarybos sprendimo įsigaliojimo.

**IV SKYRIUS**

**VERTINIMO KRITERIJAI**

32. Laimėtoju išrenkamas Kandidatas, kurio ekonominio naudingumo įvertinimo balas po derybų pasiūlymų eilėje yra didžiausias ir pasiūlyto įsigyti buto kaina neviršija rinkos vertės, nustatytos atlikus individualų turto vertinimą.

33. Pasiūlymų vertinimo kriterijai:

|  |  |  |
| --- | --- | --- |
|  | **Vertinimo kriterijai** | **Ekonominio naudingumo įvertinimas balais** |
| I. | Kaina (C) | maksimalus balas – 70 |
| II. | Techninio įvertinimo kriterijai (T) | maksimalus balas – 20 |
| III. | Energinio naudingumo klasė(E): | maksimalus balas – 5 |
|  | A | 5 balai |
|  | B | 4 balai |
|  | C | 3 balai |
|  | D | 2 balai |
|  | E | 1 balai |
|  | F | 0 balas |
|  | G | 0 balai |
| IV. | Atstumas iki viešojo transporto stoties (F): |  |
|  | iki 500 m | 5 balai |
|  | daugiau 500 m | 0 balų |

34.Ekonominio naudingumo nustatymas:

34.1. ekonominis naudingumas (S) apskaičiuojamas sudedant pasiūlymo kainos C ir kitų kriterijų (T), (E) ir (F) balus;

34.2. pasiūlymo kainos (C) balai apskaičiuojami mažiausios pasiūlytos (suderėtos) 1 (vieno) kvadratinio metro gyvenamųjų patalpų bendrojo ploto kainos (Cmin) ir vertinamo pasiūlymo 1 (vieno) kvadratinio metro gyvenamųjų patalpų bendrojo ploto kainos (Cp) santykį padauginant iš vertinimui skirto kainos maksimalaus balo (X=70):

;

34.3. kriterijų (Ti) balai priskiriami tiesiogiai;

34.4. kriterijų (T) balai apskaičiuojami sudedant atskirų kriterijų (Ti), nurodytų Sąlygų 2 priede ,,Techninis vertinimas“ vertinimo balus:

;

34.5. maksimalus balų skaičius – 100.

**V SKYRIUS**

**PIRKIMO PROCEDŪRŲ NUTRAUKIMAS**

35. Pirkimo procedūros nutraukiamos esant bent vienai iš šių aplinkybių:

35.1. jeigu nė vieno iš Kandidatų pateikti pasiūlymai su dokumentais neatitinka Sąlygų arba negaunamas nė vienas pasiūlymas dalyvauti derybose, pirkimo procedūros atliekamos iš naujo;

35.2. kai atsiranda aplinkybių, dėl kurių pirkimas tampa nenaudingas ar neteisėtas;

35.3. kai nesutariama dėl pirkimo kainos ar kitų sąlygų;

35.4. kai derybas laimėjęs Kandidatas atsisako pasirašyti sutartį ir pagal sudarytą eilę nėra kito Kandidato.

**VI SKYRIUS**

**PIRKIMO SUTARTIES SUDARYMAS**

36. Jeigu Kandidatas, kuriam pasiūlyta sudaryti pirkimo sutartį, neatvyksta sudaryti pirkimo sutarties sutartu laiku, atsisako sudaryti pirkimo sutartį derybose sutartomis sąlygomis arba pirmenybės teisę įsigyti turtą realizuoja šią teisę turintys asmenys ir dėl to Kandidatas negali sudaryti sutarties su Savivaldybės administracija, laikoma, kad jis atsisakė sudaryti pirkimo sutartį. Tokiu atveju perkančioji organizacija inicijuoja kito pagal sudarytą eilę Kandidato po atsisakiusiojo sudaryti pirkimo sutartį parduodamo nekilnojamojo turto individualų turto vertinimą.

37. Laimėjęs Kandidatas, po derybų nepagrįstai atsisakęs sudaryti pirkimo sutartį, sumoka 50 procentų perkančiosios organizacijos patirtų individualaus turto vertinimo išlaidų.

38. Prieš pasirašydamas pirkimo sutartį, gyvenamųjų patalpų savininkas ar jo įgaliotas asmuo turi pateikti šiuos dokumentus:

38.1. asmens dokumentą (pasą ar asmens tapatybės kortelę), įmonės registracijos pažymėjimą ir įstatus (juridiniai asmenys);

38.2. gyvenamųjų patalpų teisinės registracijos dokumentus bei kadastro duomenų bylą;

38.3. pažymas apie atsiskaitymą už komunalines paslaugas;

38.4. notaro arba įmonės vadovo patvirtintą įgaliojimą, jeigu buto pirkimo–pardavimo sutartį pasirašo ne buto savininkas;

38.5. buto energinio naudingumo sertifikatą.

39. Pirkimo sutartis laikoma sudaryta, kai yra pasirašyta Savivaldybės administracijos direktoriaus, laimėtojo, patvirtinta notaro ir įregistruota Nekilnojamojo turto registre.

40. Pirkimo sutarties sudarymo išlaidas apmoka Savivaldybės administracija.

41. Pinigai už nupirktą butą pervedami į pardavėjo nurodytą sąskaitą per 10 kalendorinių dienų po sutarties pasirašymo.

42. Pirkimo sutartis sudaroma Lietuvos Respublikos civilinio kodekso ir kitų teisės aktų nustatyta tvarka.

43. Pageidautina pirkimo sutarties sudarymo data – iki 2020 m. spalio 1 d.

44. Visi ginčai sprendžiami šalių susitarimu. Neišsprendus ginčo taikiai, nustatyta tvarka kreipiamasi į teismą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Butų pirkimo skelbiamų

derybų būdu sąlygų

1 priedas

(Pasiūlymo forma)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė, asmens kodas arba įmonės pavadinimas, kodas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(adresas, telefonas, faksas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(banko pavadinimas, kodas ir sąskaita banke)

Butų pirkimo komisijai

PASIŪLYMAS

\_\_\_\_\_\_\_\_\_\_\_\_\_\_\_\_\_\_\_

(data)

Siūlau pirkti man priklausantį \_\_\_\_\_\_ kambario (-ų) butą, esantį \_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parduodamo buto adresas)

kartu su jam priskirtu žemės sklypu\_\_\_\_\_\_\_\_\_\_\_\_\_\_, esančiu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(plotas, ha) (žemės sklypo adresas)

1. Namo statybos metai \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Namo tipas (mūrinis, gelžbetonio plokštės ar kt.) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pabraukti arba trūkstamą įrašyti)

3. Namas atnaujintas (modernizuotas), neatnaujintas (nemodernizuotas) (pabraukti)

4. Butas yra \_\_\_\_\_\_\_\_\_ namo aukšte.

5. Bute yra balkonas: Taip Ne (pabraukti)

6. Rūsys: Taip Ne (pabraukti)

7. Siūlomo parduoti buto bendras plotas \_\_\_\_\_\_\_ kv. m, naudingasis plotas \_\_\_\_\_\_\_ kv. m.

8. Trumpa buto charakteristika (santechnika, elektros instaliacija, bendra būklė ir kt.):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

9. Parduodamo buto kaina \_\_\_\_\_\_\_\_\_\_\_\_\_\_\_ Eur, (suma žodžiais: \_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)

10. Buto teisiniai suvaržymai (įkeistas, areštuotas), suvaržymų nėra (pabraukti).

11. Atstumas iki artimiausios viešojo transporto sustojimo stotelės – \_\_\_\_\_\_\_\_\_\_\_\_\_\_ m.

12. Buto apžiūrėjimo galimybė (laikas, kontaktinio asmens vardas, pavardė, adresas, tel.)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

13. Žemės sklypo naudojimo sąlygos \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Patvirtinu, kad pasiūlymas atitinka pirkimo dokumentų reikalavimus ir sąlygas.

Patvirtinu, kad, iki bus sudaryta oficiali pirkimo ir pardavimo sutartis, šis pasiūlymas galioja kaip įpareigojanti sutartis.

Pasiūlymas galioja 120 (vieną šimtą dvidešimt) dienų.

Pasiūlyme esanti konfidenciali informacija (išskyrus nekilnojamojo daikto kainą) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Patvirtinu, kad šiame pasiūlyme pateikti duomenys yra teisingi \_\_\_\_\_\_\_\_\_\_\_\_\_\_\_\_\_\_\_

(parašas)

PRIDEDAMA:

1. Nuosavybę patvirtinančių dokumento kopija, .....................................................lapų (-as, -ai).

2. Kadastro duomenų bylos kopija, .........................................................................lapų (-as, -ai).

3. Įgaliojimus patvirtinantys dokumentai, suteikiantys teisę asmeniui derėtis dėl buto pardavimo, jei pasiūlymą teikia ne pats savininkas, .......................................................lapų (-as, -ai).

4. Buto energinio naudingumo sertifikato kopija, ...................................................lapų (-as, -ai).

5. Pažyma apie savininko įvykdytus įsipareigojimus, susijusius su namo modernizavimu, kreditu, palūkanomis, ......................................................................................................lapų (-as, -ai).

6. Žemės sklypo plano kopija ..................................................................................lapų (-as, -ai).

7. Butui priskirto žemės klypo naudojimo sąlygos ..................................................lapų (-as, -ai).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

(kandidato pareigos, jei atstovauja juridiniam asmeniui) (parašas) (vardas, pavardė)

Butų pirkimo skelbiamų

derybų būdu sąlygų

2 priedas

(Techninio vertinimo forma)

**TECHNINIS VERTINIMAS**

Buto, priklausančio \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(vardas, pavardė arba įmonės pavadinimas)

esančio \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(adresas)

|  |  |  |  |  |
| --- | --- | --- | --- | --- |
| Eil. Nr. | Techninio vertinimo kriterijų pavadinimas | Vertinimo balai (ribos) | Vertinimas balais | Pastabos |
| 1 | 2 | 4 | 4 | 5 |
| **1.** | **Gyvenamosios patalpos (T1):** |  |  |  |
| 1.1. | su rūsio patalpomis | 0 arba 1 |  |  |
|  | **Parametras**: butas be rūsio patalpų vertinamas 0 balų.  Butas su rūsio patalpomis vertinamas 1 balu. |  |  |  |
| 1.2. | su balkonu | 0 arba 1 |  |  |
|  | **Parametras**: butas be balkono vertinamas 0 balų.  Butas su balkonu vertinamas 1 balu. |  |  |  |
| **2.** | **Aukštas (T2):** |  |  |  |
| 2.1. | nuo ketvirtojo iki paskutinio aukšto | 0 |  |  |
| 2.2. | pirmasis aukštas | 1 |  |  |
| 2.3. | antrasis, trečiasis aukštai | 2 |  |  |
| **3.** | **Langai (T3):** |  |  |  |
| 3.1. | be stiklo paketų | 0 |  |  |
| 3.2. | su stiklo paketais | 2–4 |  |  |
|  | **Parametras**:  Kai dalis buto langų (mažiau kaip 50 proc.) pakeisti su stiklo paketais – 2 balai.  Kai dalis buto langų (daugiau kaip 50 proc.) pakeisti su stiklo paketais – 3 balai.  Kai visi buto langai pakeisti su stiklo paketais – 4 balai. |  |  |  |
| **4.** | **Remonto būklė (T4):** |  |  |  |
| 4.1. | virtuvėje | 1–4 |  |  |
|  | **Parametras:**  Patenkinama, be vizualiai matomų defektų – 1 balų;  gera – 2 balai;  labai gera – 4 balai. |  |  |  |
| 4.2. | vonioje ir tualete | 1–4 |  |  |
|  | **Parametras:** patenkinama, be vizualiai matomų defektų – 1 balų;  gera – 2 balai;  labai gera – 4 balai. |  |  |  |
| 4.3. | Kambaryje ir koridoriuje | 1–4 |  |  |
|  | **Parametras:** patenkinama, be vizualiai matomų defektų – 1 balų;  gera – 2 balai;  labai gera – 4 balai. |  |  |  |
|  | Balų suma | 0–20 |  |  |

Komisijos pirmininkas (parašas) (vardas, pavardė)

Komisijos sekretorius (parašas) (vardas, pavardė)

Komisijos nariai (parašas) (vardas, pavardė)